GIMNAZIJA BREŽICE

**SVET STARŠEV**

TRG IZGNANCEV 14

8250 BREŽICE

**Z A P I S N I K**

**1. seje Sveta staršev Gimnazije Brežice**,

ki je bila **26. 9. 2019, ob 17.00, v učilnici geografije**.

Prisotni člani: *Ivan Učanjšek, 1. a, Mateja Jankovič Čurič, 1. b, Zoran Zlatič, 1. c, Mojca Švigelj, 1. d, Marjeta Bratkovič, 2. c, Patricija Smerdej, 2. d, Dušan Lipej, 3. a, Anica Hribar, 4. a, Vesna Balon Kek, 4. c.*

Odsotnost opravičili po elektronski pošti: *Alenka Černelič Krošelj, 4. b, Mateja Brence, 2. b, Vesna Kukavica, 3.c.*

Ostali prisotni: *Uroš Škof, ravnatelj*

Soglasno je bil potrjen dnevni red.

**Dnevni red:**

1. **Uvodni pozdrav, ugotovitev prisotnosti, sklepčnosti in imenovanje zapisnikarja.**
2. **Konstituiranje Sveta staršev zavoda (imenovanje predsednika Sveta staršev in predstavnikov v Svet šole).**
3. **Pregled sklepov in potrditev zapisnika zadnje seje Sveta staršev v šolskem letu 2018/2019.**
4. **Poročilo o realizaciji vzgojno-izobraževalnega dela v šolskem letu 2018/2019.**
5. **Obravnava Letnega delovnega načrta zavoda za šolsko leto 2019/2020.**
6. **Predlog nadstandardnega programa v šolskem letu 2019/2020.**
7. **Pobude in predlogi staršev z roditeljskih sestankov.**

K 1.

Ravnatelj je predstavil člane Sveta staršev v šolskem letu 2019/2020. Od 15 članov je bilo prisotnih 9. Zapisnikarica je Cirila Klarić, tajnica šole.

K 2.

Člani sveta staršev so za predsednika Sveta staršev Gimnazije Brežice predlagali Zorana Zlatiča, predstavnika staršev iz 1.c oddelka, ki je kandidaturo sprejel.

Za predstavnike članov Sveta staršev v Svet šole so bili predlagani Zoran Zlatič, Vesna Balon Kek in Dušan Lipej. Vsi so se z imenovanjem strinjali.

Soglasno je bil sprejet

**S k l e p št. 1/2:**

**Predsednik Sveta staršev Gimnazije Brežice za šolsko leto 2019/2020 je Zoran Zlatič.**

**S k l e p št. 2/2:**

**V Svet šole Gimnazije Brežice se za šolsko leto 2019/2020 imenujejo člani Sveta staršev: Zoran Zlatič, Vesna Balon Kek in Dušan Lipej.**

K 3.

Ravnatelj je podal povzetek sklepov iz zapisnika 3. in 4. seje:

***- trajnik:*** *za plačilo preko trajnika se je odločilo 40 staršev (10%), težavo šoli predstavlja programska oprema, potrebna je zamenjava ponudnika;*

***- delovne sobote****: upoštevali bomo predlog, da se nadomeščanja pouka ne izvaja med počitnicami ali podaljšanimi vikendi; v primeru delovnih sobot bomo izvedli OIV vsebino;*

***- ocenjevanje znanje po počitnicah, 3-dnevni rok brez pisnega ocenjevanja znanja:*** *pobuda je bila posredovana profesorjem, nekateri oddelki so se odločili drugače;*

***- dopoldanske govorilne ure****: razpored je objavljen na šolski spletni strani, razredniki bodo posredovali elektronske naslove profesorjev;*

***- izbirni predmeti v 2. in 3. letniku****: sedanji predlog je bil oblikovan na pobudo Sveta staršev v šolskem letu 2015/16; upoštevan bo predlog po dopolnitvi izbirnosti v 2. in 3. letniku, z naslednjim šolskim letom bomo uvedli ITS.*

K 4.

Ravnatelj je člane Sveta staršev seznanil z učnim uspehom dijakov ob koncu šolskega leta. Najboljši uspeh so dosegli dijaki prvega letnika, najmanj uspešni so bili dijaki drugega letnika. Uspeh pri splošni maturi je tudi nekoliko slabši v primerjavi s prejšnjimi leti, nižje je tudi število pridobljenih točk (povprečno 19 točk). Delno posledica tega jer tudi dejstvo, da premalo dijakov izbere višji nivo.

Članica MB je bila mnenja, da bi bilo smiselno znanje dijaka že v letniku oceniti z nižjo oceno, da ne bi prihajalo do prevelike razlike med oceno predmeta v letniku in pri maturi.

Članica MJČ je mnenja, da bi moral dijak opraviti gimnazijo s čim višjimi ocenami, ker ima tako večje možnosti za uspeh pri študiju.

V nadaljevanju je ravnatelj izpostavil številne aktivnosti, ki so potekale na šoli, kot so različna tekmovanja, ki se jih dijaki radi udeležujejo in so uspešni, šola pa vsem dijakom omogoča udeležbo. Številni dijaki so vključeni v šolski pevski zbor, ki uspešno nastopa, dejavna je tudi dijaška skupnost. Aktivnosti potekajo tudi v nacionalnih projektih Inovativna pedagogika 1:1, Podjetnost v gimnazijah in projektih Erasmus +. Posamezni oddelki so vključeni v mednarodne izmenjave.

Soglasno je bil sprejet

**S k l e p št. 1/4:**

**Svet staršev Gimnazije Brežice se je seznanil s Poročilom o realizaciji LDN za šolsko leto 2018/2019.**

K 5.

Ravnatelj je predstavil šolski koledar za šolsko leto 2019/2020. Izpostavil je 3. 1. 2020 kot dan šole, 15. 2. 2020 kot edino delovno soboto v tem šolskem letu zaradi potrebe izvedbe informativnega dne (pouk bodo imeli dijaki prvih in drugih letnikov), maturantski ples bo 14. 3. 2020.

Dijakom 2. letnika so ponujene naslednje mednarodne izmenjave: 2.a z Italijo, 2.b z Nemčijo in 2.c s Severno Makedonijo in 3. letniku s Srbijo. Priključijo se lahko tudi dijaki iz športnih oddelkov. Težava je pri pridobivanju celega razreda za enotedensko izmenjavo, zato je dan predlog, da se oddelki delijo, problem so tudi dosti visoki stroški. Dijaki 3. a razreda pa so predlagali, ker med drugimi letniki ni dovolj interesa, da bi se oni udeležili izmenjave z nemško šolo. Dijaki se tudi raje udeležijo izmenjav v zahodnoevropskih državah kot v državah Jugovzhodne Evrope.

**Člani sveta staršev menijo, da naj bi bile tovrstne izmenjave povezovalne, drugačnost pozitivna izkušnja, vsekakor pa naj jih šola ne opusti, saj so dodana vrednost šole.**

Član IU je opozoril na jezikovne napake v besedilu LDN in predlagal, da se te napake popravijo.

**Pobuda: Članica VBK je predlagala, da se roditeljski sestanki organizirajo z zamikom po letnikih, tako, da se jih lahko udeleži starš, ki ima več šolajočih otrok.**

Dogovor za naslednjo sejo sveta staršev: naslednja seja **Sveta staršev bo v četrtek, 13. 2. 2020, ob 17. uri v učilnici ZEM.**

Soglasno je bil sprejet

**S k l e p št. 1/5:**

**Svet staršev se je seznanil z LDN za šolsko leto 2019/2020.**

in

**S k l e p št. 2/5:**

**Morebitne predloge bodo predstavniki Sveta staršev posredovali na e-mail naslov ravnatelja šole do 30. septembra 2019.**

K 6.

Na šolski spletni strani je objavljen Katalog OIV – prosta izbira. Dijaki se lahko prijavijo na posamezne vsebine. Aktualna je ekskurzija v Amsterdam, ki bo med jesenskimi počitnicami. Možno bo plačilo na obroke. V primeru večjega števila prijavljenih dijakov, se bo izvedla v dveh terminih.

Na šoli deluje Šolski sklad Gimnazije Brežice, ki ima opredeljen vsebinski in finančni načrt dela. Predlagano je, da je za šolsko leto 2019/2020 prispevek staršev 30,00 EUR na dijaka, del sredstev se zbere z donacijami. Svet staršev imenuje člane Upravnega odbora Šolskega sklada.

**Potrjeni so dosedanji člani: Hinko Uršič, Miljenko Marčetić, Alenka Černelič Krošelj in Vesna Balon Kek.**

**Soglasno je bil sprejet**

**S k l ep št. 1/6:**

**Svet staršev daje pozitivno soglasje k predlogu ravnatelja o nadstandardnih storitvah v šolskem letu 2019/2020.**

K 7.

Vprašanja in pobude:

* Podajanje snovi pri predmetu matematika v 1.d.

*Odgovor: Ravnatelj se bo pogovoril s predmetnim profesorjem matematike.*

* Dijaki skupine 4ac prosijo, da se jim dodeli drugi učitelj za eno uro poučevanja predmeta višji nivo angleščina

*Odgovor: Ravnatelj bo proučil vse možnosti pri zamenjavi oz. da se jim dodeli drugi učitelj. Težava je v tem, kjer je potrebno upoštevati obe skupini, saj se dijaki delijo v dve skupini. Dejansko je potrebno zagotoviti zamenjavo za dve uri.*

* Dijaki niso zadovoljni z načinom dela pri francoščini, pogrešajo sistematičnost

*Odgovor: Ravnatelj se bo pogovoril s predmetno profesorico francoščine. Ugotovitve bo posredoval predstavnici 4.c razreda v svetu staršev.*

* Obveščanje za nadomeščanja, časovno do kdaj?

*Odgovor: Praviloma so dijaki obveščeni o nadomeščanju za naslednji dan v večernih urah le v izjemnih primeru, ko gre za nadomeščanje bolniške odsotnosti učitelja*

* Podnormativne vsebine. *Dijake je potrebno ob vpisu seznaniti z možnostjo vključitve v skupine, ki so pod normativom.*

*Odgovor: Na informativnem dnevu bodočim dijakom predstavimo predmetnik gimnazije. Pri izbirnih predmetih v drugem in tretjem letniku pa bodo dijaki pravočasno seznanjeni z informacijo, ali se bodo v tekočem šolskem letu izvajale vsebine.*

* Maturantske ekskurzije, v organizaciji šole ali ne, vloga in korektnost turističnih agencij.

*Izkušnje dijakov glede organizacije maturantske ekskurzije so različne, od izrazito neugodnih do zelo korektnih. V vsakem primeru je potrebna previdnost ob podpisu pogodbe. Dijakom 3. letnika je šola posredovala dve ponudbi, ekskurzija bo v organizaciji šole konec avgusta ali v začetku septembra 2020.*

Sestanek sveta staršev je bil zaključen ob 19.15.

Zapisala: Predsednik Sveta staršev:

Cirila Klarić Zoran Zlatič